mai 2017 – Side 2 – Fitnessnora
Posted on 18.05.2017 kl. 07:35
Først og fremst må jeg si gratulerer til dere alle med dagen som var i går! Her var det tog med flere tusen nordmenn, is, pølser, champis og korps, så mye minnet om hjemme. Veldig gøy å få oppleve 17. mai her nede synes jeg, selv om det er synd å gå glipp av en anledning til å gå i bunad. Jeg koste meg med både is og sjokolade, og sto opp med masse energi i dag! Da benyttet jeg anledningen til å gå ut på lekeplassen rett utenfor leiligheten og ta ei lita styrkeøkt på stranda. Denne økta er helt super om du skal på ferie i sommer, for lekeplasser har de stort sett overalt. Og det er alt du trenger for å få til denne økta! Jeg kjørte åtte øvelser, hvor jeg jobbet på hver øvelse i 45 sekunder. Deretter ventet 15 sekunder pause, før jeg gikk videre til neste øvelse. Det blir altså som en sirkeløkt med 45/15 intervaller, og det passet meg perfekt i dag. Hele kroppen fikk kjørt seg, så denne økta skal jeg dra med resten på en dag også. Jeg kjørte totalt tre runder i dag, og når hver runde tar åtte minutter tar ikke hele økta mer enn 24 minutter. Om du ønsker kan du selvfølgelig ta flere runder, eller bare gi litt ekstra gass i de minuttene du jobber. Jeg tok den siste varianten, og selv om jeg trente tidlig kan jeg love at det ble varmt!
2. Knebøy er som alltid super for beina. Jeg prøver alltid å konkurrere med meg selv, om å klare en ekstra repetisjon per runde. Det svir ekstra i lårene, spesielt på slutten når de er slitne. Men det er en helt super måte å få opp motivasjonen på!
4.Utfall er enda en fin beinøvelse, vil du ha ekstra syretrening kan du kjøre de hoppende. For min del holdt det i massevis med vanlige utfall i dag, med 45 sekunder til å ta så mange jeg klarte på.
6. Bearsquats er en elsk/hat øvelse, som virkelig brenner i lårene. Start i pushup-posisjon, før du setter rumpa så langt tilbake som du klarer. Hendene skal være på samme plass hele tiden, du skal kun flytte rumpa så langt tilbake som du klarer. På bildet under holder jeg på å skyve meg bakover, og her skal du altså skyve deg så langt så får til før du strekker ut kroppen igjen. Det som er viktig er å holde rumpa lavt mot bakken hele tiden, og ikke skyte den opp i været. Denne har svi-garanti!
7 & 8. De to siste øvelsene var tricepsdips og hockey, den siste kjenner jeg enda her jeg sitter i sofaen. For å sitte i en knebøy i 45 sekunder etter alle de andre beinøvelsene, det river. Men så er det jo akkurat det som er meningen også, og det er ingenting som er så godt som følelsen etter ei treningsøkt.
Posted on 16.05.2017 kl. 16:09
T-skjorte (-25%) og sko (-25%) fra Reebok / shorts fra Craft (lenkene i innlegget er sponset)
I morgen skal vi til Alfaz del pi for å feire 17.mai, der er det tydeligvis masse nordmenn så det blir gøy! Jeg gleder meg til tog, pølse og is i norsk stil her nede. Vi feirer nasjonaldagen en gang i året, og da synes jeg faktisk det er helt greit med is og pølse om man har lyst på det. Det jeg nesten er mest glad i er stor 17. mai frokost, og derfor tenkte jeg å komme med et par rundstykke-tips til dere! Gulrotrundstykker er utrolig godt, og oppskriften kan dere finne her.
Så er det storfavoritten med havre-og spelt, disse baker jeg gang på gang. Perfekte både til hverdags og fest, lag disse og nyt de med masse godt pålegg på! Det var dagens tips fra meg til alle dere, og jeg ønsker dere alle en fantastisk dag i morgen. Nyt, vær glad og rop hipp hipp hurra så høyt dere kan ♥
Posted on 14.05.2017 kl. 18:42
Tights (-40%) og genser (-25%) er begge fra Röhnisch (lenkene i innlegget er sponset)
Nå er jeg en veldig glad laks, fordi jeg tror det kommer til å bli ti herlige dager i vente. Jeg har alt laget to ferietreningsprogrammer som jeg skal dra med gjengen her nede på, og som jeg gleder meg til å dele med dere også. Håper dere har en nydelig søndagskveld hjemme i Norge ♥
Posted on 12.05.2017 kl. 08:19
Det er fredag, sol ute og i morgen tar jeg ferie. Ingenting å klage på med andre ord, spesielt ikke med tanke på at jeg sitter her med en super snack. Banan sushi er nemlig en søt, sunn og kjempegod snack. Perfekt som sunnere helgekos, og her er det virkelig bare fantasien som setter grenser. Skrell bananer, og kutt av de ytterste kantene. Fordel noe flytende over bananene, her kan eksempler være nøttesmør, smeltet sjokolade, syltetøy eller honning. Jeg brukte peanøttsmør og sjokolade på mine, før jeg toppet med jordbær og mandler på den første, og kokos og hasselnøtter på den andre. Sett i fryseren i 10-15 minutter slik at toppingen får satt seg og ikke faller av, før du tar ut og skjærer i skiver. Så er det bare å ta frem spisepinnene og hive innpå, for dette var jammen godt!
Fredagstipset fra meg til alle dere, håper dere får den nydelig dag ♥
Posted on 11.05.2017 kl. 08:33
I dag våknet jeg og bestemte meg for at jeg skulle ha en skikkelig bra dag. Det skal så lite til for å løfte hverdagen litt ekstra, og det er det virkelig verdt å gjøre. For det er tross alt flest hverdager her i livet, og da er det viktig å gjøre det aller beste ut av det. På samme måte som du kan bestemme deg for hva du skal kle på deg, så kan du også bestemme hva slags humør du skal være i. I dag er jeg kjempeglad fordi jeg har valgt å være det, og det skal jeg bygge opp under hele dagen. Jeg vet at det finnes dager man våkner og bare har lyst til å dra dyna over hodet og sove til neste dag, men også disse dagene kan du gjøre så mye bedre. Lag en ekstra god frokost, sett på favorittlåta og dans naken i speilet eller kjør karaokeparty i dusjen. Du vet hva som får deg i et godt humør – og da må du også velge disse tingene. Jeg blir glad av god mat og laget derfor en skikkelig god frokost bestående av grove knekkebrød med laks, salat og smøreost, fersk frukt og bær i tillegg til en stor kaffekopp. Det var det jeg trengte for å få en skikkelig bra start på dagen, og maten har kommet litt lenger ned i magen skal jeg ta med Ulrik og Guapo på tur i bymarka før jobb. Enda en ting jeg blir glad av å gjøre, så denne dagen må bare bli bra. Du skaper din egen hverdag, og nettopp derfor er det ingen grunn til at den ikke skal være fantastisk. Det høres kanskje litt ut som en klisje, men det er faktisk helt sant. Gjør det du trenger å gjøre for å være glad, og ikke vent på at andre skal gjøre dagen bra for deg ♥
Og hvis du er av den typen som blir glad av sko, så kan jeg samtidig tipse om at supersponsor X-life har kampanje på absolutt alle sko nå! Utvalget finner du her:
Senk skuldrene, smil og skap deg en fantastisk dag ♥
Posted on 10.05.2017 kl. 20:55
God kveld alle! Dagen i dag har gått i ett, men det har vært en fantastisk fin økt. Jeg føler meg i sikkelig Nora-humør i dag, med overbobling av energi! Jeg startet dagen med en gåtur med ei venninne, før jeg dro til frisøren for første gang på 10 (!) måneder. Etterpå ventet jobb, hvor jeg hadde to gruppetimer som virkelig svei i låra. Da jeg var ferdig klokka 2130 var jeg absolutt ikke klar for å dra hjem, og kjørte like gjerne på med ei styrkeøkt. Etter all den treninga var det virkelig fortjent med noe digg – og det ble sushi til kveldsmat. Så nå er tanken fylt på, jeg er lykkelig og vet egentlig bare av en ting som kan gjøre dette døgnet bedre. Det er om Ulrik sover natta gjennom, og hvis det skjer skal jeg ta 100 burpees i morgen!
Jeg vet ikke helt hvorfor, men fortsatt er energien på topp. Så nå tror jeg faktisk at jeg skal lufte bikkja en tur før jeg legger meg. Duracell-batteriene bare varer og varer og varer i kveld!
Posted on 09.05.2017 kl. 18:08
Tidsklemma kan innhente oss alle, men jeg mener bestemt at alle kan få til litt trening i hverdagen om man bare vil. For om det ikke blir tid til ei hel økt, så har de aller flest av oss godt av å røre oss litt ekstra i hverdagen. For dette med hverdagsaktivitet er så undervurdert, og noe mange av oss glemmer. Det gjør ikke all verdens med formen om du trener et par ganger i uka, hvis du sitter på rumpa resten av timene i døgnet. Derfor tenkte jeg å dele noen tips til hverdagsaktivitet i dag, som ikke stjeler stort med tid fra dagen din.
1. Sitt i hockey mens du pusser tennene. Jeg tror og håper de aller fleste av oss pusser tennene både morgen og kveld. Dette blir omtrent fire minutter dagen, og hvis du sitter i hockey mens du pusser tennene kommer det til å svi i lårene mens du får rene tenner. Under tannpussen står de aller fleste i ro, men nå vet du altså hva du heller kan bruke minuttene til!
3. Ta 10 utfall hver gang du gjesper. Dette er faktisk et supert tips, spesielt om du sitter ved siden av personer som gjesper mye. For ettersom gjesping er smittsomt vil du kunne ende opp med mange herlige utfall.
5. Ta fem burpees hver gang du sender en snap / sjekker Facebook eller Instagram. Det er liten tvil om at sosiale medier er en tidstyv, og har du tid til å snappe har du også tid til å ta burpees!
I tillegg til dette kan jeg selvfølgelig nevne at du kan ta trappa i stedet for heisen, gå av bussen et par stopp før, la bilen stå når du skal handle dagligvarer eller jogge til/fra barnehagelevering. Nå sier jeg ikke at dere skal gjøre alt dette hver eneste dag – men hva om du plukker deg ut et par ting og bestemmer deg for å gjennomføre de hver dag i en uke? Da har du plutselig fått inn litt mer trening enn ellers, og det kan gjøre en stor forskjell! Så lett kan du altså få til mer trening om du bare vil. Fortell gjerne om det er noen av disse tipsene dere kunne ha tenkt dere å prøve, og ikke minst gjerne del deres beste tips til hverdagsaktivitet også!
Protein softis
Posted on 08.05.2017 kl. 18:58
Endelig er det den tiden på året at proteinrik softis føles riktig igjen! Isen er jo så god at den kan spises hele året, men det frister liksom ekstra mye når det er sol ute. Det beste av alt er at det er superenkelt å lage, alt du trenger er banan og sjokoladeprotein. Jeg bruker Nutramino sitt, de er overlegne på smak når det kommer til proteinpulver. I tillegg til proteinpulver trenger du frossen banan i skiver, jeg bruker omtrent 10 gram protein per 100 gram banan. Mos godt sammen med stavmikser eller kjøkkenmaskin, og tilsett bittelitt vann for å få perfekt konsistens. Isen er kanongod i seg selv, men alt blir bedre med friske bær og peanøttsmør. Helt perfekt etter trening, eller bare hvis du har lyst på noe ekstra digg i vårvarmen ♥
Jeg tar treningsfri i dag og lader opp til ei dobbeløkt både i morgen og på onsdag. Da er det velfortjent sofapause i kveld, selv om det er mandag! Håper alle dere har hatt en strålende start på uken ♥
Posted on 08.05.2017 kl. 12:57
Jeg får ofte spørsmål om hvordan jeg får tid til å trene, bake og lage fancy middager hver dag. Svaret er lekende lett, nemlig at jeg gjør ikke det! Det er langt i fra hver middag som er like fancy, men det trenger de heller ikke å være. Det viktigste er å finne et kosthold som fungerer i din hverdag, og jeg vet at i min er det umulig å stå på kjøkkenet en time hver dag for å lage mat. Noen dager har jeg selvfølgelig tid til det, og da kan jeg slå litt ekstra på stortromma. Men ellers handler det om å finne sunne og gode løsninger for hele familien. Hvis lista legges for høyt er det så lett å mislykkes, selv om sunn mat ikke trenger å være så vanskelig. For selv om hjemmelagde søtpotetfries og ferske wok-grønnsaker utvilsomt er mye bedre enn frosne, så skader det ikke med frosne på travle dager. Og selv om jeg vet at det finnes mange supermoms der ute som alltid lager hjemmelaget mat tid ungene sine, så tror jeg ikke Ulrik tar skade av ferdigglass innimellom. Hvis han ikke liker maten vi spiser, da kjører jeg på med ferdigglass uten å noen gang ha tenkt at jeg er en dårligere mamma av den grunn. Jeg vet allerede at onsdag kommer til å bli et rotte-res i forhold til å få dagen til å gå opp, og da blir det faktisk Fjordland til middag. Byggrynsgrøt på meg og risgrøt til kjæresten. Det aller viktigste er å finne ut hva som funker for nettopp deg, samtidig som du klarer å få i deg nok og riktig næring. For meg er enkle alternativer et must, så koser jeg meg heller på kjøkkenet de dagene jeg har tid til det. Til små måltid er grove knekkebrød og lomper med skinke eller makrell i tomat på en soleklar favoritt, i tillegg til meieriprodukter, nøtter og frukt. Begge deler tar omtrent ingen tid å lage, og er derfor superlettvint i en hektisk hverdag.
I dag er heldigvis en av de dagene jeg har litt bedre tid, og jeg skal straks sette i gang med laksemiddagen. Gjerne del deres beste tips til sunne måltider i en hektisk hverdag i kommentarfeltet ♥
Posted on 07.05.2017 kl. 13:22
Jeg ofret alt i tautrekkingen men kom til kort mot gutta denne gangen. Jeg ble sliten, og det er jo det aller viktigste selv om jeg hater å tape. Håper dere også har en sporty søndag med masse energi, hvis ikke har jeg nok til å dele med alle i dag! Jeg er så lykkelig for at dette er jobben min, det er virkelig ingenting som slår å spre treningsglede hver eneste dag ♥